VEGA præsenterer **Lars H.U.G. klar med endnu en ekstrakoncert**


**Lars H.U.G. klar med endnu en ekstrakoncert i VEGA**
*To koncerter i Store VEGA er allerede udsolgt, og nu er Lars H.U.G. klar til at give endnu en ekstrakoncert til interesserede fans i Store VEGA torsdag den 2. april.*

Den enorme succes med albummet, *10 sekunders stilhed*, der er Lars H.U.G.s første dansksprogede album i 22 år, har skabt fornyet interesse om sangeren, og billetterne til koncerterne den 12. marts og 1. april i Store VEGA er blevet revet væk.

**Anmelderroste danske sange**
Nu får endnu flere nye som gamle fans mulighed for at opleve Lars H.U.G live og høre de roste sange, som har fået anmeldere overalt til at bøje sig i støvet af begejstring. Der er bred enighed om, at Lars H.U.G. er tilbage i sit livs form, og publikum kan godt glæde sig til en aften i selskab med den erfarne sanger.

I sin 6-stjernede anmeldelse skriver BTs anmelder Henning Høeg fx:
”*Med sit nye album '10 sekunders stilhed', der udkommer mandag, har den 61-årige maler, komponist og fra tid til anden, modvillig rockstjerne nemlig lavet årets, hvis ikke årtiets danske rockalbum. 12 sange, der gør det endnu skønnere at være i live.*”

**Fakta om koncerten**
Lars H.U.G. 2. ekstrakoncert
Torsdag 2. april kl. 20
Store VEGA, Enghavevej 40, 1674 Kbh. V
275 kr. + gebyr
Forsalg via VEGAs hjemmeside og Billetnet.

Læs mere om koncerten på <http://vega.dk/arrangementer/lars-h-u-g-2-ekstrakoncert-16491.html>

*For yderligere oplysninger kontakt venligst*
Marie Lindhardt
Kommunikationsmedarbejder, VEGA

ml@vega.dk - 3326 0958